Foto: Anadolu 2017 yilning yanvaridan sentabrigacha davr ichida Shveytsariya Alplarida 91 alpinist halok bo‘ldi. O‘tgan yilning shu davrida halok bo‘lgan alpinistlar 115 nafar bo‘lgan. Shveytsariyaning Swissinfo axborot portali ma’lumotlariga ko‘ra, qidiruv-qutqaruv jamoalari 2 244 kishini qidirish bo‘yicha ishlar olib borishgan. Misol uchun, Shveytsariyaning janubidagi Graubyunden kantonida joylashgan Bondo qishlog‘ida avgustda yuz bergan ko‘chki oqibatida 8 kishi bedarak yo‘qolgandi. Germaniya, Shveytsariya va Avstriya fuqarolari ekanligi taxmin qilingan ushbu alpinistlarning tanalari topilmagan.